Foto: The Guardian O‘tgan asr oxirida National Geographic muqovasida portreti chiqib mashhurlashgan, afg‘onistonlik qochqin Sharbat Gula Pokistonda hujjatlarni soxtalashtirganda ayblanib, qo‘lga olindi. The Guardian nashri huquqni muhofaza qilish organlari bergan ma’lumotga asoslanib, xabar berishicha, Gula (qizlik familiyasi — Bibi) soxta pasport bilan qo‘lga olingan shahri Peshovarda yashab kelgan. Ma’lum qilinishicha, Pokiston xizmati uning ortidan bir necha yildan beri kuzatib yurgan. Ma’lumot uchun, Sharbat Gula 1972 yil atrofida tug‘ilgan. 1985 yilda, afg‘on urushi vaqtida amerikalik jurnalist Stiv Makkari qochqinlar lagerida uning suratini oladi. Keyinchalik surat National Geographic jurnali muqovasida paydo bo‘ladi. Uning suratini Leonardo da Vinchining mashhur “Mona Liza”siga qiyos qilishgan.